****

**VALSTYBĖS ĮMONĖS TURTO BANKO**

**GENERALINIS DIREKTORIUS**

**ĮSAKYMAS**

**DĖL VALSTYBĖS NEKILNOJAMOJO TURTO NUOMOS**

2021 m. gegužės 14 d. Nr. P17-36

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u 10 metų terminui išnuomoti Nacionaliniam bendrųjų funkcijų centrui jo nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą, nekilnojamąjį turtą:

1. Negyvenamąsias patalpas, esančias Kaune, J. Gruodžio g. 16 (unikalus numeris – 1989-8000-3013:0006, pastato pažymėjimas plane – 3A2p, patalpų bendras plotas – 261,77 kv. metro, pagrindinė patalpų naudojimo paskirtis – administracinė, perduodamų patalpų indeksai – nuo 101 iki 113, nuo 116 iki 117, nuo 210 iki 213, perduodamų patalpų bendras plotas – 126,61 kv. metro, perduodama bendro naudojimo patalpų ploto dalis – 135,16 kv. metro, visų perduodamų patalpų bendras plotas – 261,77 kv. metro).

2. Negyvenamąsias patalpas, esančias Kaune, Vilniaus g. 72A (unikalus numeris – 1989-6002-0038:0008, pastato pažymėjimas plane – 2A2p, patalpų bendras plotas – 223,98 kv. metro, pagrindinė patalpų naudojimo paskirtis – administracinė, perduodamų patalpų indeksai nuo 102 iki 107, nuo 110 iki 115, nuo 117 iki 118, perduodamų patalpų bendras plotas – 148,12 kv. metro, perduodama bendro naudojimo patalpų ploto dalis – 75,86 kv. metro, visų perduodamų patalpų bendras plotas – 223,98 kv. metro).

3. Negyvenamąsias patalpas, esančias Kaune, Vilniaus g. 72A (unikalus numeris – 1989-6002-0038:0009, pastato pažymėjimas plane – 2A2p, patalpų bendras plotas – 49,78 kv. metro, pagrindinė patalpų naudojimo paskirtis – kita, perduodamos patalpos indeksas – 120, perduodamos patalpos bendras plotas – 49,78 kv. metro).

Generalinis direktorius Mindaugas Sinkevičius

Parengė

Snieguolė Kaminskienė